**Velkommen til vores andelsforening!**

Vi er glade for at byde dig velkommen som ny beboer. Her i vores forening lægger vi stor vægt på fællesskab og samarbejde. For at sikre, at vores område er velholdt og hyggeligt, har vi to årlige arbejdsdage, hvor vi forventer, at alle deltager. Det er en fantastisk mulighed for at møde dine naboer og bidrage til vores fælles trivsel.

Næsten hver måned forsøger vi at arrangerer fælles spisning, hvor alle er velkomne. Det er ikke et krav at deltage, men vi håber, du vil finde det hyggeligt og en god måde at lære os alle bedre at kende.

Vi værdsætter den daglige kontakt og hjælpsomhed blandt beboerne. Vi snakker sammen over hækken eller foran husene, når vi mødes, og vi hjælper hinanden, når der er behov for det.

Vores græshold er et godt eksempel på samarbejde. Vi har en fin traktor, og mange melder sig frivilligt til at slå græsset. Det betyder, at hver deltager kun har to uger om året, hvor de skal slå græs. Dette initiativ sparer foreningen omkring 25.000 kr./35.000kr om året.

Vi har også flere sociale arrangementer, såsom Sankt Hans, foreningens fødselsdag, julebanko og nytårsskål, hvor vi mødes og hygger os sammen.

For at passe ind i vores forening er det vigtigt, at du kan se dig selv som en del af dette fællesskab. Vi ser frem til at lære dig at kende og håber, du vil trives her.

Velkommen til!

Med venlig hilsen, Gl. Toftegaard 1